“વાત એમ છે,” ગેબરે કહ્યું, “કે યહૂદીઓને બચાવી શકે એવી કોઈ સંસ્થા એમની પાસે નથી! જે સંસ્થાઓ છે તે પણ ‘પડશે તેવા દેવાશે’ જેવી હાલતમાં છે. પરંતુ હવે કંઈક જુદું જ બનવાનું છે. હવે પછીનો સપાટો જરૂર એસએસ બોલાવશે!” ખાસ કશી ચોખવટ કર્યા વગર, એસએસની વ્યાવસાયિક ચોકસાઈના વખાણ કરતો હોય એમ ગેબરે ફરીથી કહ્યું. “ચાલો,” પ્લેથે જવાબ આપ્યો, “વધારેમાં વધારે ખરાબ એ બનશે, કે યહૂદીઓને મેડાગાસ્કર મોકલી આપવામાં આવશે, જ્યાં ક્રેકોવ કરતાં તો સારું વાતાવરણ છે!”